Fico, Robert, predseda vlády SR (2024-02-15):
Ďakujem pekne. Vážené dámy a páni, neviem, či má zmysel sa zaoberať nejakými výrokmi duchovných bezdomovcov a kaviarenských povaľačov. A hovorím to smrteľne vážne, pretože tieto vyjadrenia iba urážajú slovenský národ. (Reakcie z pléna.) Viete, na jednej strane, na jednej strane nemá problém pán Šimečka označiť slovenský národ za zbabelý, alebo národ zbabelcov, ale mu nesmrdia peniaze, ktoré berie do svojej nadácie z daní občanov Slovenskej republiky. To je to farizejstvo, ktoré nám progresívny svet predvádza na dennej báze. Ja by som sa však skôr dotkol vážnejšej témy, a to je téma Slovenského národného povstania, kde ja neverím, čo vidím a čo čítam. Buď je to totálna hlúposť, neznalosť vecí, alebo je to pokus za každú cenu otáčať slovenské dejiny. Keby som vám teraz dal pero a papier, kolegyne a kolegovia z Progresívneho Slovenska, a sa vás spýtal, kto bol pán Josko, vedeli by ste? Trt makový by ste vedeli! (Reakcia z pléna.) No, asi ťažko. No vidíte a nemáte ani predstavu, o kom hovorím. Tvrdiť, že Slovenské národné povstanie bolo iba nejakým miestnym povstaním v Banskej Bystrici, je totálny nezmysel. Prosím, spomeňme si na 25. december 1943, kedy bola podpísaná Vianočná dohoda a bolo to práve v byte demokratického politika a novinára Joska, o ktorom netuší Progresívne Slovensko. Bol tam Letrrich, Ursíny, bol tam, samozrejme, Husák, Šmidke, bol tam Novomeský. A tam sa práve dohodli na tom, že bude Slovenské národné povstanie ako vyvrcholenie odporu voči fašizmu. Za týchto okolností môže iba hlupák, kaviarenský povaľač a duchovný bezdomovec tvrdiť, že to bolo nejaké miestne povstanie, ktoré vzniklo len tak z ničoho nič. Nikto nezoberie Slovenskému národnému povstaniu celonárodný, celoslovenský charakter. Keby nebolo Slovenské národné povstanie, Slovensko je medzi krajinami, ktoré sú porazené, a nie medzi krajinami, ktoré sú víťazmi v druhej svetovej vojne. (Potlesk.) Mňa však trápi niečo iné, a to je to farizejstvo, ktoré sa valí na Slovenky a Slovákov zo slovenských médií, pokiaľ ide o tieto témy. Predstavte si, že by niekto z vás, kolegovia v SMER-e – slovenská sociálna demokracia, že by ste povedali, že v novembri ´89 rozhodujúcu úlohu pri organizovaní mítingov zohrala Štátna bezpečnosť. Čo by sa dialo? Všetci by sa išli roztrhnúť, všetci by hovorili o vás, akí ste nevzdelanci, ako všetko spochybňujete. Títo (rečník ukázal smerom na poslancov Progresívneho Slovenska) by zapaľovali vatry, by organizovali rôzne povstania. ale keď povie ich guru ideologický, že slovenský národ je zbabelý, že to je národ zbabelcov, ak povie, že Slovenské národné povstanie bolo vlastne iba nejaká hračka v rukách nejakých dobrodruhov v Banskej Bystrici, všetky médiá sú absolútne ticho, lebo sa, samozrejme, nepatrí kritizovať Progresívne Slovensko a tieto témy. Ja použijem aj inú tému, dámy a páni. Máte preteky v plávaní niekde v zahraničí a zrazu na prvom mieste stojí žena, ktorá sa vyhlásila za ženu pred troma týždňami, má gule v plavkách, prepáčte za výraz a je víťazom plaveckých pretekov. A oni to všetko podporujú, to je normálne, to je v poriadku. Ale keď naši hokejisti v KHL, zdraví chalani, majú ísť hrať hokej a reprezentovať Slovenskú republiku na majstrovstvách sveta, to je obrovský problém. A to farizejstvo tie médiá šíria, samozrejme, to je v poriadku, že žena ktorá bola ešte tri týždne predtým chlapom, vyhráva všetky ženské súťaže, to je normálne a prirodzené, učme takto ten slovenský národ, nech si na to zvyká. Ale normálny zdravý chlapec, keď ide hrať hokej, to je zlé. Zdravý heterosexuálny chlap narazí v noci do semaforu, čo robia? Idú sa zblázniť, ale ich chorý kolega homosexuál, ktorý šíri aids, si ľahne do nemocnice, neoznámi v nemocnici, akú má chorobu, a ohrozuje všetkých lekárov, to je v poriadku, samozrejme, slovenské médiá mlčia. (Potlesk.) O Dankovi písali tri týždne, o homosexuálovi s aidsom nepísali absolútne nič. Našou povinnosťou je začať o týchto otázkach hovoriť. My musíme povedať, čo je normálne a čo je nenormálne. Toto, čo šíria oni, je nenormálne a slovenské médiá túto nenormálnosť podporujú a šíria. Našou povinnosťou, a to bude, bohužiaľ, naša silná agenda, bude chrániť slovenský národ pred týmito nenormálnosťami a anomáliami, čo šíri táto partia poslancov Národnej rady Slovenskej republiky. (Potlesk.)